De ti store bygninger

De ti store bygninger (kinesisk: 十大建筑) er ti bygninger som ble bygget i Beijing i 1959 i anledning av tiårsjubileet for proklamasjonen av Folkerepublikken Kina. De var del av et arkitektur- og urbanismeinitiativ knyttet til den nasjonale ideologiske og økonomiske kampanjen som gikk under navnet «det store spranget fremad». Bygningene ble ferdigstilt i løpet av ti måneder, tidsnok for selve jubileumsdagen 1. oktober 1959.Roderick MacFarquhar: The Origins of the Cultural Revolution. Columbia University Press. 1983. v. II, s. 367. ISBN 0231057172

I tillegg til å reise disse ti byggverkene ble det også foretatt en stor utvidelse av Den himmelske freds plass, og man lot en mengde kunstkommisjoner se til at et flertall av bygningene ble utsmykket innen minnedagen.  To påfølgende kunstneriske kampanjer/krafttak for disse bygningene ble foretatt i 1961 og 1964-1965.Julia F. Andrews: Painters and Politics in the People's Republic of China, 1949-1979. University of California Press. 1995. Bygningenes arkitektur var en blanding av tre retninger: modernismen som den var blitt utviklet som internasjonal stil, den sosialistiske realismes stil som den nedfelte seg i stalinistisk arkitektur, og en form for historisme som var basert på tradisjonell kinesisk arkitektur.Peter G. Rowe og Seng Kuan: Architectural Encounters With Essence and Form in Modern China. MIT Press. 2002. ISBN 026268151X

Bygningene var tegnet av medlemmer av Beijings institutt for arkitektonisk design, i samarbeid med Beijings planlegginsbyrå og med Konstruksjonsministeriet.

Bygningene
De ti bygningene er:Folkets Dagblad: 聚焦中国55年：北京的十大建筑 (Focus on China's 55 years: the Ten Great Buildings of Beijing) . 2004-09-30.Beijing People's Government. 首都之窗 - 十大建筑 (Beijing Official Website - Ten Great Buildings)   
Folkets store hall – langs vestre langside av Den himmelske freds plass.
Det kinesiske nasjonalmuseum - langs østre langside av Den himmelske freds plass, opprinnelig kalt Museet for kinas revolusjonshistorie.The People's Daily. “十大建筑”：中国革命历史博物馆 ("Ten Great Buildings": China Revolutionary History Museum) . 2004-09-30.
Folkeslagenes kulturpalass - langs nordsiden av den vestre del av Chang'an-avenyen.The People's Daily. “十大建筑”：民族文化宫 ("Ten Great Buildings": Nationalities Cultural Palace) . 2004-09-30.
Beijing jernbanestasjon - Tegnet av arkitektene Yang Tingbao og Chen Deng'ao, og da den var bygd  Kinas største moderne passasjertogterminal.The People's Daily. “十大建筑”：北京火车站 ("Ten Great Buildings": Beijing Railway Station) . 2004-09-30.Beijing Railway Station, 北京站 - 历史的回顾 (Beijing Station - Looking back on history)    Den erstattet den gamle jernbanestasjonen som lå i nabolaget Qianmen nær Den himmelske freds plass og som var blitt anlagt i 1901.Beijing Railway Station, 北京站 - 车站概况 (Beijing Station - Station overview)    
Arbeiderstadionet - ligger i bydistriktet Chaoyang.The People's Daily. “十大建筑”：北京工人体育场 ("Ten Great Buildings": Beijing Workers' Stadium)] . 2004-09-30.</ref>
Det nasjonale jordbruks utstillingshall - Planleggingen skjedde under direkte tilsyn fra statsminister Zhou Enlai.<ref name = "People6">The People's Daily. [http://www.people.com.cn/GB/tupian/31655/2895435.html “十大建筑”：全国农业展览馆 ("Ten Great Buildings": National Agriculture Exhibition Hall) . 2004-09-30.
Statens gjestehus Diaoyutai - Hotellet og gjestehuset ble bygd på tradisjonsrik mark, i en 800 år gammel park som ble anlagt under Jin-dynastiet.The People's Daily. “十大建筑”：钓鱼台国宾馆 ("Ten Great Buildings": Diaoyutai State Guesthouse) . 2004-09-30.Diaoyutai State Guesthouse. 楼苑详介 (Building details)    Det ble reservert for besøkende dignitærer og for ledende partifolk, som for eksempel (Maos hustru Jiang Qing).
Minzuhotellet - ved vestre del av Chang'an-avenyen. Det skulle huse mange utenlandske delegasjoner til Folkerepublikken, og benyttes ofte for pressekonferanser.The People's Daily. “十大建筑”：民族饭店 ("Ten Great Buildings": Minzu Hotel) . 2004-09-30.
Overseas Chinese Hotel - Denne bygningen ble revet i 1990-åreneThe People's Daily. “十大建筑”：华侨大厦 ("Ten Great Buildings": Overseas Chinese Hotel) . 2004-09-30. og erstattet av et nytt stort hotellPrime Hotel. Prime Hotel Beijing 
Det kinesiske folks militærmuseum - Ligger ved Fuxinggaten, og har hovedfokus på kriger under 1900-tallet.Beijing People's Government. 首都之窗 - 中国革命军事博物馆  (Beijing Official Website - Chinese People's Revolutionary Military Museum)    Hovedbygningen er på syv etasjer, med et høyt sentraltårn og to fireetasjers sidefløyer.People's Liberation Army Daily. 军事博物馆简介 (Introduction to the Military Museum)   

Det kunstneriske program
Utsmykningsprogrammet som løp parallelt med byggingen var også av enormt omfang. Det ble ferdigstilt 345 malerier, murdekorasjoner og statuer for de bye byggene. Mange hadde sine uttrykk fra tradisjonell kinesisk malerkunst, andre var i sosialrealistisk stil. Folkets store hall fikk meget av oppmerksomheten, og det kunstneriske midtpunkt ble malerne  Fu Baoshis og Guan Shanyues store maleri i inngangspartiet, kalt Dette land så rikt på skjønnhet. Det er et av Kinas største malerier på papir, med målene 5,5 ganger 9 meter.Craig Clunas. Art in China. Oxford University Press. 1997. s. 213. ISBN 0192842072 Maleriet var basert på diktet Ode til snøen av Mao Zedong, og det inngår en transkripsjon av Maos kalligrafi av tittelen.

Arkitektur
Modernisme, kommunisme og historisme preger byggverkene. Den reflekterte utviklingen innen samtidens kinesiske arkitektur, som hadde tatt opp i seg enkelte utenlandske preg. Arkitekturstilen var heftig omdiskutert, og det var også kritikk som gikk ut på at disse mammutprosjektene gikk på bekostning av sårt tiltrengt utbygging og opprusting av vanlige boliger.Sang Ye, Miriam Lang. China Candid: The People on the People's Republic. University of California Press. 2006. p. 76. ISBN 0520245148

Eksempler på moderne arkitektur fikk man særlig tydelig på Arbeiderstadionet, Minzuhotellet og Overseas Chinese Hotel. Stalinistisk arkitektur kom særlig klart til sin rett i Folkets store hall, Det kinesiske nasjonalmuseum og i Militærmuseet. Mer tradisjonelt kinesiske elementer fikk man tydeligst på Beijings jernbanestasjon, Folkeslagenes kulturpalass og Det nasjonale jordbruks utstillingshall.

Referanser

Kategori:Byggverk i Beijing
Kategori:Folkerepublikken Kinas historie
Kategori:Arkitektur i Kina